**2. Grafická komunikácia**

**2.1 Technické tvorivé myslenie a základy technickej komunikácie**

Výrobky podľa požiadaviek spotrebiteľa musia spĺňať funkčnosť, estetickosť, bezpečnosť a pod.

**Pri výrobe výrobku sa pýtame:**

1. na čo to bude

2. ako to bude vyzerať

3. ako to bude fungovať

4. čo budeme na zhotovenie potrebovať

**Tvorivé myslenie má 4 fázy:**

1. oboznámenie sa s technickým problémom a cieľom

2. skúmanie všetkých možností riešenia

3. vytvorenie technických návrhov

4. overenie navrhnutých riešení, zváženie použiteľnosti

Ľudia komunikovali v minulosti aj teraz. Na vyjadrenie technickej myšlienky používame **technickú grafiku**.

**Technickou grafikou nazývame všetky spôsoby zobrazenia technickej myšlienky náčrtom, technickým výkresom alebo pomocou počítača.**

Pri technickej grafike používame rôzne čiary, písmená a čísla (kódy). Určujú ich **Slovenské technické normy (STN) a Medzinárodná organizácia pre normalizáciu (ISO).** Technické normy určujú pravidlá, ktoré treba dodržiavať pri určitých činnostiach, napr. technických zobrazeniach.